T L A Č O V Á   S P R Á V A

Názov podujatia:   Noc literatúry 2018	
Termín:	            16. 5. 2018
Miesto:		 Knižnica JF v Trnave, Západoslovenské múzeum v Trnave, 
                                    Kultúrne centrum Malý Berlín v Trnave, Západné krídlo radnice, 
                                    Kaviareň-bar Rotunda Spiegelsaal
____________________________________________________________________________
	
Noc literatúry sa tento rok koná na Slovensku už po desiatykrát. Cieľom je zoznámiť čitateľov s dielami európskych autorov, číta sa na netradičných i tradičných miestach vo viacerých mestách na Slovensku. Ukážky vyberá České centrum v spolupráci s veľvyslanectvami zapojených krajín. Čítajú známi ľudia – herci, primátori aj osobnosti konkrétneho mesta.
Trnava sa zapája po piatykrát. V historickom kráľovskom meste Trnava sa začne čítať o 17.00 hod. v Knižnici Juraja Fándlyho v Trnave, potom sa skupinka návštevníkov bude postupne presúvať na ďalšie miesta čítania. Každé ďalšie čítanie začína celou hodinou a trvá 15 minút. Účastník sa riadi mapkou miest, kde sa nachádza aj zlosovateľný lístok. Ten sa na poslednom mieste odovzdá hosteske a môže byť zaradený do žrebovania o knižné ceny. Knižné ceny venujú organizátori.

VSTUP VOĽNÝ!

17.00 hod.
Knižnica Juraja Fándlyho v Trnave, Rázusova ul. č. 1
Thomas Melle: Svet za chrbtom (Nemecko)
Číta: Bohumil Chmelík – vysokoškolský pedagóg, spisovateľ

18.00 hod.
Západoslovenské múzeum v Trnave - Múzeum knižnej kultúry, Námestie sv. Mikuláša 10
Jan Kalfař: Kosmonaut z Čech (Česko)
číta: Tomáš Mosný – herec Divadla Jána Palárika v Trnave

19.00 hod.
Kultúrne centrum Malý Berlín v Trnave, Štefánikova ul. č. 4
Paolo Cognetti: Osem hôr (Taliansko)
číta: Pero Le Kvet – spisovateľ, kníhkupec, patafyzik

20.00 hod.
Západné krídlo radnice, Hlavná 1
Ondrej Štefánik: Som Paula (Slovensko)
číta: Pavol Tomašovič – hovorca mesta Trnava, spisovateľ

21.00 hod.
Kaviareň-bar Rotunda Spiegelsaal, Kalinčiakova 14
Hendrik Groen: Tajný denník Hendrika Groena (Holandsko)
číta: Anton Vydra – redaktor časopisu .týždeň

Pozývame vás na afterparty po Noci literatúry do Kaviarne – baru Rotunda Spiegelsaal!

Hlavný organizátor: České centrum 
Partneri: Trnavský samosprávny kraj, Knižnica Juraja Fándlyho v Trnave, Západoslovenské múzeum v Trnave, Mesto Trnava, Kultúrne centrum Malý Berlín, Kaviareň-bar Rotunda Spiegelsaal 
Mediálni partneri: Mestská televízia Trnava, Novinky z radnice, www.domesta.sk 

Emília Dolníková, Knižnica Juraja Fándlyho v Trnave